GEENITEKNIIKAN LAUTAKUNTA Pöytäkirja

4.7.2019

# Kokous: Geenitekniikan lautakunnan kokous 10/2019

Aika: Keskiviikko 29.5.2019 klo 9.35 – 11.30

Paikka: STM, Kirkkokatu 14, kokoushuone Saunatila

Läsnä: Johanna Björkroth, HY, pj.

 Elina Ekokoski, STM, varajäsen

 Marja Ruohonen-Lehto, YM, jäsen

 Päivi Lindfors, OKM, jäsen

 Mika Honkanen, TEM, jäsen

 Sanna Viljakainen, MMM, jäsen (Skype-yhteyden välityksellä)

Marko Ahteensuu, TAY, pysyvä asiantuntija

 Juha Merilä, HY, pysyvä asiantuntija

 Kirsi Törmäkangas, STM, pääsihteeri

 Anna Kaisa Väätänen, STM, siht.

 Merituuli Mähkä, STM, kuultavana asiakohdassa 3.4.

## Kokouksen avaus ja päätösvaltaisuuden sekä esteettömyyden toteaminen

Puheenjohtaja avasi kokouksen ja totesi sen päätösvaltaiseksi ja osallistujat esteettömiksi.

## Edellisten kokousten pöytäkirjat

Kokouksen 8/2019 pöytäkirja hyväksyttiin. Kokouksen 9/2019 pöytäkirja hyväksyttiin seuraavalla johdanto-osion viimeisen virkkeen muutoksella: *Myös kaikki pysyvät asiantuntijat ilmoittivat, ettei heillä ole huomauttamista päätösehdotuksiin.*

## Esiteltävät asiat

### Geenitekniikan lautakunnan lausunto EFSA:lle asetuksen (EY) N:o 1829/2003 artiklojen 6.4 ja 18.4 mukaisesti hakemuksesta EFSA-GMO-NL-2018-153; soija GMB151.

**Esitys:** Esitetään, että geenitekniikan lautakunta ei lähettäisi EFSA:lle lausuntoa.

**Päätös:** Esityksen mukainen.

### Geenitekniikan lautakunnan lausunto luonnoksesta hallituksen esitykseksi eräiden terveysteknologiaan liittyvien tehtävien siirtämisestä Valvirasta Fimeaan.

Neuvotteleva virkamies Merituuli Mähkä/STM kertoi hallituksen esityksen sisällöstä.

**Esitys:** Esitetään, että luonnoksesta lähetettäisiin liitteenä oleva lausunto.

**Päätös:** Lausuntoon tehtiin eräitä tarkennuksia ja muokkauksia. Sovittiin, että lopullinen lausuntoversio lähetetään jäsenille kokouksen jälkeen sähköpostitse tiedoksi.

### Geenitekniikan lautakunnan kanta asetuksen (EY) N:o 1829/2003 artiklojen 6.7 ja 18.7 mukaisesti komission päätösehdotukseen uusintahakemuksesta **EFSA-GMO-RX-012**; rapsi T45 (uusintahakemus)

**Esitys:** Esitetään, että geenitekniikan lautakunta kannattaisi komission päätösehdotusluonnosta (SANTE/10674/2019).

**Päätös:** Esityksen mukainen.

### Geenitekniikan lautakunnan kanta asetuksen (EY) N:o 1829/2003 artiklojen 6.7 ja 18.7 mukaisesti komission päätösehdotukseen hakemuksesta EFSA-GMO-NL-2005-18, soija A2704-12

**Esitys:** Esitetään, että geenitekniikan lautakunta kannattaisi komission päätösehdotusluonnosta (SANTE/10778/2019).

**Päätös:** Esityksen mukainen. Muistion Perustelut-osioon päätettiin lisätä seurannan mukauttamista koskeva virke, jonka tarkasta sanamuodosta esittelijä toimittaa ehdotuksen jäsenille kokouksen jälkeen hyväksyttäväksi.

## Tiedotusasiat

### Merkittiin tiedoksi geenitekniikan lautakunnan toimintaan liittyviä tärkeitä päiviä.

### Pääsihteeri tiedotti direktiivin (EU) 2018/350 kansallisen toimeenpanon tilanteesta.

## Muut asiat

### Pääsihteeri selosti EFSAn GMO Networkin tulevan kokouksen ohjelmaa.

### Marja Ruohonen-Lehto kertoi Cartagenan bioturvallisuuspöytäkirjaan liittyvistä online-keskusteluista.

## Seuraavan kokouksen ajankohta

Aiemmin sovitun 4.7.2019 kokouksen jälkeen seuraava kokous pidetään 11.9.2019 klo 13.

## Kokouksen päättäminen

Kokous päättyi klo 11.30.

Puheenjohtaja Johanna Björkroth

Pääsihteeri Kirsi Törmäkangas